cyanic-selkie/wikianc huggingface dataset:
Feios
Geografi
Soga om Fridtjov den frøkne i Ivar Aasen sin versjon refererer til området Baldershagen på Leikanger og rett over fjorden ligger Feios, omtalt i bokverket som Framnes. På Perhaugen ved Botolvsneset oppe på en høyde fra fjorden, ligger den gamle gravrøysa, som er av nasjonal verdi ifølge Riksantikvaren. Denne gravrøysa er knyttet til sagnet om Fridtjov den frøkne. Torstein Vikingson, far til Fridtjov bodde i Feios, ifølge Ivar Aasens omsetting fra islandsk, fra serien Norrøne bokverk. Denne gravrøysa er imidlertid ikke inkludert i kulturminneløypa som ble etablert i 2009.
Fiske
Det fiskes både i Feioselva og i fjorden. Kjøefisket i elva har lange tradisjoner. Det er et rikt fiske – dyre og fugleliv i bygda som ligger innenfor UNESCOs verneområde. Fiskerne langs fjorden har hatt mange plasser til fjordlaksefiske eller lakseverpe. Såkalte giljer (tårn) ble benyttet ved «sitjenot», mens en annen fiskemåte var «kilenot». I Osen, strandsittermiljøet, er en tradisjonsrik og gammel jektehavn som har gammel oppmerking i form av en hvit sirkel med svart blink og omkrets. Denne oppmerkingen er gjort av Kystverket i sin tid. I Osen er det en solid betongkai.
Jordbruk
En god del av befolkningen driver jordbruk, der de blant annet høster epler, pærer og plommer, og det plukkes jordbær og bringebær på gårdene og hagene i bygda. Tidligere var bygda kjent for fruktblomstring. Fruktdyrkingen har avtatt noe de senere år. Håndverk og kunsthåndverk stod sterkt i bygdekulturen. Flere dyktige håndverkere har nå sin base i Feios. En viktig jorbruksnæring er for øvrig husdyrhold, både sauer og kuer. Hesteholdet har også fått sin renessanse i bygda.På Rusteneiendommen stod det inntil for et par årr siden et vakker gammelt eiketre. Det gav Vik kommune tillatelse til å felle, selv om det stod på kommunens felles areal. Dette var det eneste eksemplaret av et eiketre som vokste i bygda og har sannsynlig vært plantet. I folkekulturen snakker man om: «Eik føre ask gir plask og ask føre eik gir steik.» Slike værtegn i folkeminnekulturen spår noe om hvordan sommeren vil bli.
Kjente personer
Vitenskapsmannen og Nobels fredspris-vinner dr. Norman Borlaug har sine røtter fra bygda. Han er kjent for «Den Grønne Revolusjonen». Forfatteren Brynjulf Jung Tjønn har utgitt bøkene Eg kom for å elska (nynorsk) og Lyden av noen som dør (samnorsk).
Eksotisisme
Eksotisismen eller eksotismen var et stiltrekk i vesterlandsk litteratur, kunst, formgivning og musikk frem til omtrent av 1800-tallet som tenderte mot en eksotisk karakter eller stemning. Eksotisismen var en tankeretning i romantikken, som en revolt mot opplysningstiden. Lengten etter det ukjente, drømmen om fjerne land og tider, samt dyrkelse av naturen, er noen uttrykk for eksotisismen. Det sentrale innen retningen kunne sammenfattes som «det ukjentes sjarme».
Uttrykk, forståelse
Uttrykket oppstod i Frankrike på 1800-tallet. Romantikeren Théophile Gautier benyttet det i en programmatisk erklæring til Edmond og Jules de Goncourt den 23. november 1863. Gautier sjelnet da mellom en rom- og en tid-dimensjon (fjerne land; fjerne tider).
Jean Marie Guyau kan anses som grunnlegger av eksotisismeforskningen. Han så i 1889 i verket L’art au point de vue sociologique eksotismen som et kunstnerisk virkemiddel for å unnslippe trivialitetens farer i den mer realistiske stilintensjon. Som resultat setter han sin forhåpning til det såkalt maleriske som han allerede forefant i de eksotiske romaner av «realister» som Bernardin de Saint-Pierre, Flaubert og sin samtidige Pierre Loti. Hovedkriterium for den franske forskning er det maleriske og lokalkoloritt.
Den franske eksotisme atskilte seg tildels sterkt fra de samtidige utviklinger i England, Danmark og Nederland.
Landenes erfaringer fra den pågående kolonitiden spilte en stor rolle. Men eksotisismen kan ikke uten videre karakteriseres som uttrykk for det man vanligvis forstås som klassisk rasisme. Snarere kunne uttrykket rasisme uten raser oftest treffe bedre.
I musikken
Innen musikken innebar eksotisismen at en komponist mer eller mindre ubevisst knyttet an til fremmede lands og eventuelt også forgangne tiders musikk. Eksempler finnes hos Mozart (Die Entführung aus dem Serail), Carl Nielsen (Aladdin), Stravinskij (Vårofferet), Hilding Rosenberg (Orientalisk svit) med flere. Eksotisismen kan være mer eksplisitt, weller mer implisitt. Et eksempel på det mer implisitte er Arthur Sullivans Mikado. Implisitt fordi handlingen selv er lagt helt og holdent til Japan, med japanske hovedfigurer. Et annet eksempel på en eksotisk operette av en blandingstype innen eksitismen er Franz Lehárs Das Land des Lächelns («Smilets land»).
I litteraturen
Den litterære eksotisismen tok seg tidlig uttrykk i de fantasifulle krokodiller og nesehorn trenges på sidene i middelalderske bestiarier og fabelbøker, men først på 1600-tallet med for eksempel franske dramatikeres orientalske emner (Racine: Bajazet, 1672) og fremfor alt på 1700-tallet ble eksotisismen et viktig innslag i litteraturen i Europa.
Kontaktene med noenlunde fredelige indianerstammer i Nord-Amerika kunne da underbygge drømmene om «den edle ville» (villmann), det ufordervede naturmenneske etter Rousseaus resept. Samtidigt ble kineseriet en mote innen alle kunstretninger. Romantikken forsterket disse tendenser (som hos Chateaubriand, i Sverige f.eks. Stagnelius' orientalsk praktfulle versjon av kristendommen).
Mot slutten av 1800-tallet ble en mer eller mindre dekadent sørhavsdrøm (Pierre Loti) motpol til Kiplings mer handlingsmettede Indiareportasje og Karl Mays indianereventyr. På 1900-tallet ble orientalismen raskt fortynnet, men man kan notere at populærforfattere som Sax Rohmer og Ian Fleming gjerne som ekstra krydder presenterte orientalske mestertyver.
Kunsten
I 1800-tallets romantiske fase malte kunstnere gjerne eksotisk natur og miljø. I Tyskland ble man inspirert av de der virksomme skandinaviske malere til å skildre ville og dramatiske landskap. Marcus Larsson nådde med sine brusende fosser og stormslitte klippekyster en enestående popularitet.
De franske kunstnerne søkte samtidig motiv i Orienten eller Norda-Afrika: Ingres malte orientalske nakenbilder og Delacroix ville løvejakter. En viktig og arketypisk eksotisist er kunstneren og forfatteren Paul Gauguin, som overfor det franske publikum presenterte landskaper og folk fra Tahiti i Sørhavet.
Malere og skulptører har på 1900-tallet, med Picasso som forgjenger, stadig blitt inspirert av «primitive» folks kunst.
The Dude’s Experience with a Girl on a Tandem
The Dude's Experience with a Girl on a Tandem er en amerikansk stumfilm fra 1898.
Willem Levelt
Willem Johannes Maria «Pim» Levelt (født 17. mai 1938 i Amsterdam) er en nederlandsk psykolingvist.
Levelt studerte psykologi ved Universitetet i Leiden der han i 1965 avla doktorgrad. Han var deretter ved Harvard University og University of Illinois før han i 1968 ble direktør for instituttet for allmenn psykologi ved Universitetet i Groningen. Han ble så professor i eksperimentell psykologi og psykolingvistikk.
I 1971 ble han professor i eksperimentell psykologi ved Radboud Universiteit Nijmegen. Fra 1971 til 1972 var han ved Institute for Advanced Study ved Princeton University. Levelt ble i 1980 professor i psykolingvistikk ved Radboud Universiteit Nijmegen og ble samme år direktør for Max Planck Instituut voor Psycholinguïstiek i Nijmegen. Han var direktør til 2006, da han gikk av med pensjon.
Fra 2002 til 2005 var Levelt president for Koninklijke Nederlandse Akademie van Wetenschappen.
Levelt ble i 2010 innvalgt som medlem i Pour le Mérite für Wissenschaften und Künste.
Mina Gerhardsen
Mina Gerhardsen (født 14. september 1975) er generalsekretær i Nasjonalforeningen for folkehelsen, og tidligere arbeiderpartipolitiker.
Liv og virke
Gerhardsen var rådgiver for generalsekretær Jonas Gahr Støre i Norges Røde Kors fra 2004–2005, og har jobbet som journalist i Dagbladet og Mandag Morgen. Hun var politisk rådgiver for statsminister Jens Stoltenberg i perioden 2005–2009. Fra oktober 2009 var Gerhardsen statssekretær ved Statsministerens kontor, og fra februar 2012 til regjeringsskiftet etter Stortingsvalget i 2013 var hun statssekretær i Kulturdepartementet.
Hun er datter av tidligere statsråd Tove Strand og tidligere byrådsleder Rune Gerhardsen og barnebarn av tidligere statsminister Einar Gerhardsen. Hun er gift med Eirik Øwre Thorshaug.
Gerhardsen var tidligere generalsekretær i paraplyorganisasjonen Actis og har vært kommunikasjonsdirektør i Norad.
Hun har også sittet i styret for Norges Fotballforbund som representant for Vålerenga. Under Fotballtinget 2016 tok Gerhardsen som avtroppende styremedlem sterk avstand fra uttalelsene til NFF-direktør Ronny Åslands angrep på visepresident i fotballforbundet Bjarne Berntsen og daværende VIF-leder Stig-Ove Sandnes. Hun er nestleder i Etisk komite i Norges Fotballforbund.
I mars 2019 ble hun ansatt som generalsekretær i Nasjonalforeningen for folkehelsen.
Mina Gerhardsen er forfatter av bøkene Å lykkes med taler (2018) og Å lykkes med media (2019).
Roberto Tozzi
Roberto Tozzi (født 17. desember 1958) er en italiensk friidrettsutøver.
Han representerte Italia under Sommer-OL 1980, hvor han tok bronse på 4 × 400 meter stafett.
Kalsholmen fyr
Kalsholmen fyr ligger i Meløy kommune i Nordland. Fyret ligger på Kalsholmen i øygruppa Tennholman vest for Støtt. Fyret ble opprettet på Tennholmen i 1916, men ble ødelagt av orkan i 1917 og flyttet over sundet til Kalsholmen i 1919. Fyret ble elektrifisert i 1963 og automatisert og avfolket i 1993. Meløy Adventure står som leietaker av Kalsholmen Fyr, som eies av Kystverket. De siste årene er det gjort mye arbeid med å sette fyrmesterboligen tilbake i original stand utvendig.
Jacques Prévert
Jacques Prévert (født 4. februar 1900 i Neuilly-sur-Seine i Frankrike, død 11. april 1977 i Omonville-la-Petite) var en fransk poet og manusforfatter for film. Hans dikt ble og er fortsatt populære i den fransktalende verden, særlig i skolen. Hans beste filmer utgjør en del av den poetisk-realistiske bevegelse, og omfatter blant annet Paradisets barn (1945).
Bakgrunn
Prévert ble født i Neuilly-sur-Seine og vokste opp i Paris. Etter å ha mottatt sitt Certificat d'études etter å ha fullført sin grunnleggende utdannelse, avsluttet han videre utdannelse og begynte å arbeide for en stor butikk i Paris, Le Bon Marché. Han ble innkalt til militærtjeneste i 1918 og etter den første verdenskrig ble han sendt til Midtøsten for å forsvare franske interesser der.
Maler
Prévert deltok aktivt i den franske surrealistbevegelsen. Sammen med forfatteren Raymond Queneau og kunstneren Marcel Duchamp, var han medlem av gruppen Rue du Château. Han var også medlem av agitprop-gruppa Groupe Octobre.
I 1946, da Prévert var 46 år gammel, trykket en venn en samling av Préverts dikt. Diktene hadde tidligere vært trykket her og der i ulike tidsskrifter, og noen hadde aldri vært vist offentligheten før. Samlingen fikk tittelen Paroles og ble umiddelbart en suksess, og gjorde Prévert til en av de mest representative og innflytelsesrike franske lyrikere på midten av 1900-tallet. Mange av diktene hans er tonesatt og fremført av kjente musikere, blant annet Juliette Gréco og Yves Montand. Hans andre dikt ble samlet i La Pluie et le beau temps (1955), Histoires (1963), Fatras (1971) og Choses et autres (1973) (1973). Mange av dem beskrev livet i Paris og livet etter den andre verdenskrig.
Prévert døde Omonville-la-Petite i 1977. Han hadde da arbeidet med en animert film, Le Roi et l'oiseau med sin venn og samarbeidspartner Paul Grimault. Da filmen hadde premiere i 1980 ble den dedikert til Préverts minne og på premierekvelden holdt Grimault setet ved siden av seg tomt.
Filmografi (utvalg)
Prévert skrev manus og noen ganger dialogen i følgende filmer:
Fritz Nilsen
Fritz Nilsen (født 22. juli 1939, død 30. november 2000) var en norsk journalist og forfatter.
Lennart Svedberg
Lennart Svedberg, kalt «Lill-Strimma», (født 29. februar 1944 i Östrand, Timrå, død 29. juli 1972) var en svensk ishockeyspiller som spilte back.
Lill-Strimma startet sin karriere i Wifsta/Östrands IF som forward og spilte forward i Grums IK, men etter at han kom til Brynäs IF ble han omskolert til back.
Han spilte 125 landskamper og 278 matcher i Allsvenskan, der han i 1964 ble svensk mester med Brynäs. I VM var han med på sølvlaget i 1969 og 1970 samt bronse 1971. Under turneringene 1969 og 1970 ble han utvalgt til beste back.
Han omkom i en trafikkulykke i juli 1972.
Wandoor
Wandoor er en by i distriktet Malappuram i delstaten Kerala i India. Calicut internasjonale lufthavn er nærmeste lufthavn.
Alfa Romeo 90
Alfa Romeo 90 er en bilmodell fra den italienske bilprodusenten Alfa Romeo, som ble produsert mellom 1984 og 1987. Modellen er designet av Bertone, og ble første gang presentert på bilutstillingen i Torino i 1984.
Bilen er bygget på chassis fra Alfa Romeo Alfetta, og har motoren fra Alfa Romeo Alfa 6. Karosseriet liknet på begge, men var mer moderne. Modellen var godt utstyrt, med elektriske vindusheiser foran og elektrisk justerbare seter som standard. Toppmodellen, «Quadrifiglio Oro», «Gylden firkløver», var i tillegg utstyrt med servostyring, kjørecomputer, elektriske vindusheiser bak, sentrallås, metallic lakk og digitale instrumenter. Seks ulike motoralternativer var tilgjengelig, 1,8 liter bensin, 2,0 liter bensin med 2sk dobbleforgassere eller elektronisk innsprøytning, 2,0 liter bensin V6, 2,5 liter bensin V6 med elektronisk innsprøytning og 2,4 liter turbodiesel.
Modellen ble oppgradert i 1986 med en rekke mindre endringer, blant annet en ny grill.
Chile under Panamerikanske leker 1963
Chile under Panamerikanske leker 1963. Chile deltok i de fjerde Panamerikanske leker som ble arrangert i São Paulo mellom 20. april og 7. mai 1963. De kom på niendeplass med to gull-, to sølv og seks bronsemedaljer.
Adnan Gulshair el Shukrijumah
Adnan Gulshair el Shukrijumah (arabisk عدنان شكري جمعة‎, ʿAdnān Shukrī Jumaʿah) (født 4. august 1975 i Saudi-Arabia, død 6. desember 2014 i Sør-Waziristan) var en saudi-amerikansk ingeniør som ble antatt å være et framstående medlem av al-Qaeda.
Han er født i Saudi-Arabia, men vokste opp i USA og arbeidet som skolelærer. I mars 2003 ble det utstedt en midlertidig arrestordre på ham som vitne og han ble deretter listet av FBI over ettersøkte i krigen mot terrorisme, Seeking Information - War on Terrorism, og siden har Det amerikanske utenriksdepartementet tilbudt en belønning på opp til 5 millioner dollar for informasjon om hvor han oppholder seg. Amerikanske etterforskere regner med han har fått en viktig posisjon i al-Qaeda som planlegger av terrorangrep og ansvarlig for rekruttering av personer som kan utføre terrorhandlinger.
Siste kjente oppholdssted er fra at han bodde i Miramar i Florida sammen med sin familie. Det er kjent at Shukrijumah har pass fra Guyana, men kan også benytte pass fra Saudi-Arabia, Canada og Trinidad og Tobago. Saudi-Arabia har gjentatte ganger benektet at Shukrijumah er borger av deres land.
Dødsfall
Shukrijumah ble drept i et pakistansk bakkeangrep i Sør-Waziristan i Pakistan i 2014.
Langfjorden (Sør-Varanger)
Langfjorden (nordsamisk: Uhcavuonna; kvensk: Utsavuono) er en fjordarm av Bøkfjorden og Varangerfjorden i Sør-Varanger kommune i Finnmark. Den er 18 kilometer lang, men stort sett bare 400-750 meter bred. Fjorden starter på nordsiden av Kirkenes og går først sørvestover til et smalt sund kalt Straumen. europavei 6 krysser fjorden, og innenfor Straumen svinger fjorden rett sørover de resterende tolv kilometerne. Et stykke sørover i denne delen av fjorden ligger Litlestraumen og tettstedet Bjørnevatn på østsiden. Videre sørover er det bare spredte bosetninger ved fjorden før Langfjordeid i enden av fjorden.
Fylkesvei 885 går langs den innerste delen av fjorden.
Alemitu Bekele
Alemitu Bekele (født 17. september 1977 i Shoa, Etiopia) er en tyrkisk friidrettsutøver som konkurrerer i 3000 meter og 5000 meter. I EM i friidrett 2010 i Barcelona tok hun gull foran Elvan Abeylegesse og Sara Moreira med tiden 14.52,20, noe som var ny mesterskapsrekord. I Sommer-OL 2008 i Beijing representerte hun Tyrkia under Sommer-OL 2008, der hun ble nummer 7. Hennes personlige rekord er 14:46.44 (innendørs) satt i Stockholm i 2010.
Hypolycaenini
Hypolycaenini er en delgruppe av glansvingene som tilhører underfamilien stjertvinger (Theclinae).
Utseende
Små til middelsstore stjertvinger med ofte ganske lange stjerter på bakvingene. Oversiden er brunlig, blå- eller grønnskimrende, undersiden brunspraglete.
Arne Nævra
Arne Nævra (født 1953) er en norsk naturfotograf, filmprodusent og politiker (SV). Han var valgt inn på Stortinget som representant for Buskerud fra 2017 til 2021 og var innvalgt på fylkestinget i Buskerud i perioden 1979–1983.
Nævra har en lang karriere som naturfotograf og naturfilmskaper. Han var i mange år knyttet til naturredaksjonen i NRK, og som bidragsyter til programserien Ut i naturen. I begynnelsen av 1990-årene hadde han ideen til en direktesending fra en tiurleik i Holleia i Buskerud en lørdag morgen. Nævra regisserte og var programleder for programmet, som ble sendt av NRK i 1993 som Tiurleik direkte. Han har senere produsert flere omfattende serier i eget selskap (NaturBilder) for NRK, blant annet familieserien Vi på Langedrag (27 episoder), som var en av landets første, lange dokudramaproduksjoner; Villdyr og villmark (2003–2004); Antarktis – en eventyrlig seilas (2008) og Norske Naturperler (2014) som han laget sammen med Torgeir Beck Lande.
I 2013 fikk han Friluftslivets Hederspris og i 2014 Helge Ingstad-prisen. Samme år ble han også tildelt prisen som Årets Villmarking (sammen med Torgeir Beck Lande).
Filmografi (utvalg)
Om ikke annet er nevnt, er verkene produsert for og/eller vist i NRK.
Cory Gardner
Cory Scott Gardner (født 22. august 1974 i Yuma, Colorado) er en amerikansk politiker for Det republikanske parti. Han var senator og representerte Colorado fra 2015 til 2021. Han kom inn i Senatet 3. januar 2015, etter å ha representert Colorados fjerde distrikt i Representantenes hus fra 2011. Han tapte senatsvalget i 2020 mot demokraten John Hickenlooper.
Richard Fossum
Richard Fossum er en norsk lokalpolitiker for Senterpartiet. Han er etter kommunevalget i 2019 varaordfører i Færder kommune for perioden 2019–2023.
Oktett
Oktett er en gruppe på åtte elementer. Ordet benyttes i mange sammenhenger:
Sax Rohmer
Sax Rohmer, egentlig Arthur Henry Sarsfield Ward (født 15. februar 1883 i Birmingham, død 1. juni 1959 i White Plains i New York) var en engelsk forfatter. Han er mest kjent for sine fortellinger om superskurken Fu Manchu.
Great Barrington Declaration
Erklæringen krever at personer med betydelig lavere risiko for å dø av COVID-19 – så vel som de med høyere risiko som ønsker det – skal få lov til å gjenoppta sitt normale liv og arbeide normalt på de vanlige arbeidsplassene sine i stedet for hjemmefra, sosialt samvær på barer og restauranter, og samling på sports- og kulturarrangementer. Erklæringen hevder at økt infeksjon av de med lavere risiko ville føre til en oppbygging av immunitet i befolkningen som til slutt også ville beskytte de med høyere risiko mot Wuhan-viruset.
Sax Rohmer
Han ble født av irske innvandrerforeldre fra arbeiderklassen. Hans opprinnelige navn var Arthur Henry Ward; han la senere til navnet Sarsfield fordi hans mor hevdet at de var i slekt med 1600-tallsgeneralen Patrick Sarsfield. Etter skolegangen hadde han forskjellige jobber innen han påbegynte sin forfatterkarriere under pseudonymet Sax Rohmer. Hans første publiserte verk var «The Mysterious Mummy» i Pearson's Weekly i 1903. Han skrev varietésketsjer og føljetonger for tidskrifter.
Stor framgang fikk han med The Mystery of Dr. Fu Manchu (også publisert som The Insidious Dr. Fu Manchu, 1913) om den kinesiske superskurken Fu Manchu, den store gule fare som truer vesterlandet og den hvite rase. Boken fikk to oppfølgere på 1910-tallet og ytterligere flere fra 1931. Rohmer skrev også detektivhustorier med helter som Gaston Max, Paul Harley, Red Kerry og Morris Klaw, samt overnaturlige og okkulte fortellinger. Han var på 1920- og 30-tallet en av de mest populære og best betalte engelskspråklige forfattere, men tapte meget på dårlige forretninger og pengespill.
Rohmer var gift fra 1909 med Rose Elizabeth Knox. Etter andre verdenskrig flyttet paret til New York. På 1950-tallet skrev han også en rekke bøker om den kvinnelige skurken Sumuru, som likt Fu Manchu ble portrettert på film flere ganger.
Tabaco
Tabaco (offisielt: City of Tabaco) er en by i provinsen Albay på Filippinene. Ved folketellingen i 2015 hadde den en befolkning på 133 868 personer.
Den er en av åtte kommuner som grenser mot den aktive vulkanen Mayon.
Lee Cheol-ha
Lee Cheol-ha (이철하, født 12. september 1970 i Seoul i Sør-Korea) er en sørkoreansk filmregissør og manusforfatter.
Republikken Jemtland
Republikken Jemtland, eller mer fullstendig: De forente republikkene Jemtland, Herjedalen og Ravund. er et humoristisk kultur- og markedsføringsprojekt fra 1963 som i all hovedsak bygger på initiativ av Yngve Gamlin som utropte seg til den første presidenten. Republikken har både historiske og regionalpolitiske innslag.
Republikkens egenart manifesteres i et eget flagg, i språket jemtsk og i musikkfestivalen Storsjöyran, da presidenten (for tiden Eva Röse) forestår, samt Jemtlands Republikanske Armé, JRA, som er en parodi på IRA. Presidenten har utnevnt et ministerium, hvor jemtar og härjedalinger som har utmerket seg har fått poster; eksempler er Bodil Malmsten, Kim Anderzon, Rolf Lassgård og Kjell Albin Abrahamson. Inledningsvis var bevegelsen en protest mot den herskende politiken på 1950- og 1960-tallet, som ble ansett for å ha ledet til Jämtland lens avfolkning.
Norman Manley
Norman Manley (født 4. juli 1893 i Roxborough, Jamaica, død 2. september 1969) var en jamaicansk statsmann og politiker.
Manley var en av Jamaicas fremste jurister på 1920-tallet. Sammen med sin fetter, Alexander Bustamante, var Manley en sterk tilhenger av allmenn stemmerett for begge kjønn. Universell stemmerett ble innført i den britiske kolonien i 1944.
Manley var en forkjemper for øyas deltakelse i føderasjonen av Karibia, men han bøyde seg for presset til å avholde en folkeavstemning i 1961 som resulterte at Jamaica til slutt trakk seg ut av denne unionen.
Som ung mann var Manley en briljant forsker og friidrettsutøver som studerte juss ved Jesus College, Oxford som Rhodes-stipendiat. Han vervet seg senere til militæret og kjempet under den første verdenskrig i Royal Field Artillery, og senere returnerte han til Jamaica for å jobbe som advokat.
Kort tid før sin død ble han utropt til en nasjonal helt av Jamaica, sammen med Alexander Bustamante. På grunn av respiratoriske sykdommer, trakk Manley seg helt fra politikken på sin fødselsdag i juli 1969, og han døde noen få måneder senere dette året, den 2. september 1969, i en alder av 76 år. Hans grav ble dekorert av den jamaicanske skulptøren Christopher Gonzalez.
Hans ene sønn, Michael Manley, fulgte i sin fars fotspor og ble den fjerde statsministeren på Jamaica siden frigjøringen fra Storbritannia i august 1962.
Kjernemagnetisk resonans
Kjernemagnetisk resonans (engelsk nuclear magnetic resonance, forkortet NMR) er et fysisk fenomen der man utsetter atomkjerner for et kraftig statisk magnetisk felt, og deretter for et svakere oscillerende felt.
Irène Joliot-Curie
Irène Joliot-Curie (født 12. september 1897 i Paris, død 17. mars 1956 samme sted) var en fransk forsker med polsk opprinnelse. Sammen med sin mann ble hun tildelt Nobelprisen i kjemi i 1935 for oppdagelsen av kunstig radioaktivitet. I 1938 førte hennes forskning om nøytroner til et gjennombrudd på veien til oppdagelsen av atomfisjon. Hun ble professor ved vitenskapsakademiet i Paris i 1937.
Kjernemagnetisk resonans
I kjemien er NMR-spektroskopi en mye brukt metode for å bestemme strukturen til molekyler. NMR benyttes i dag i blant annet i organisk kjemi, biokjemi og medisin. Noen av de vanligste kjernene som en observerer ved bruk av NMR er 1H, 13C, 15N, 19F, 31P.
Irène Joliot-Curie
Bakgrunn
Hun var datter av Marie og Pierre Curie. Hennes utdannelse begynte da hun var 6 år, og da hun var 10, var det åpenbart at hun var blitt særskilt interessert i matematikk og var begavet på dette område.
Kjernemagnetisk resonans
I 1939 utførte Isidor Isaac Rabi det som regnes som verdens første NMR-måling, hvilket han ble tildelt Nobelprisen i fysikk for i 1944. I 1952 ble de amerikanske fysikerne Felix Bloch og Edward Mills Purcell tildelt Nobelprisen i fysikk for sitt arbeid med å utvikle metoden videre.
Irène Joliot-Curie
Bakgrunn
I det man mente at det ikke var noen skole i Paris som passet til barn med Joliot-Curies evner, ble det organisert en spesiell skole av moren og hennes forskervenner der Joliot-Curie studerte i to år. Skolen var slik innrettet av barna kunne få en undervisning med særlig tyngdepunkt i vitenskap. Foruten moren hadde Joliot-Curie også fysikerne Paul Langevin og Jean Perrin som lærere.
Kjernemagnetisk resonans
Bakgrunn
Alle kjerner har en ladning og noen av disse spinner rundt sin egen akse og genererer en magnetisk dipol. Momentet kan beskrives av kjernens spinnkvantetall I. Kjerner med I = 0 har ingen spinn og kan derfor ikke studeres ved hjelp av NMR. Dette gjelder blant annet 12C og 16O.
Irène Joliot-Curie
Bakgrunn
Joliot-Curie studerte så ved Collège Sévigné i Paris der hun avla eksamen i 1914.
Kjernemagnetisk resonans
Bakgrunn
En kjerne som spinner har et vinkelmoment P og sammen med ladningen i kjernen gir dette opphav til kjernemagnetisk moment μ. Sammenhengen mellom disse er gitt ved hvor \gamma angir gyromagnetisk forhold og sier noe om hvor sterk magnetkjernene er.
Irène Joliot-Curie
Bakgrunn
Hun studerte ved Sorbonne, men hennes utdannelse ble avbrutt av første verdenskrig, da hun arbeidet som sykepleierske med radiografi.
Kjernemagnetisk resonans
Bakgrunn
Når molekyler påvirkes av et ytre statisk magnetfelt B0 vil kjernene orientere seg med eller mot feltet. Kjernens magnetisk kvantetall m bestemmer hvor mange energitilstander kjernene kan være i. Sammenhengen mellom I og m er gitt ved m = 2I+1. For en kjerne med I = ½ blir dette to energitilstander, henholdsvis parallell (½) eller anti-parallell (-½). Kjernene vil fordele seg mellom disse to tilstandene i henhold til Boltzmanns fordelingslov.
Irène Joliot-Curie
Forsker
Etter krigen tok hun i 1925 doktorgrad med en tese om alfastråling i polonium. Polonium er et grunnstoff som var blitt oppdaget i 1898 av Joliot-Curies foreldre. Disputasen ble også gitt oppmerksomhet i USA da avisen The New York Times rapporterte om den.
Kjernemagnetisk resonans
Bakgrunn
der ν angir Lamor-frekvensen, γ gyromagnetisk forhold for kjernen og B0 = det eksterne magnetfeltet.
Irène Joliot-Curie
Forsker
I 1926 giftet hun seg med Frédéric Joliot og de to samarbeidet i forskningen. Mens hun var gravid med sitt første barn i 1927 ble hun tuberkulosesyk, og sykdommen var ikke helt forsvunnet før andre verdenskrigs avslutning.
Aking under Vinter-OL for ungdom 2012 – Singel gutter
25 utøvere fra 17 land deltok.
Kjernemagnetisk resonans
Bakgrunn
Når kjerner forandrer energitilstand dannes det kjernemagnetisk resonans. For at dette skal skjer må det tilføres energi, noe som gjøres ved bruk av radiobølgepulser (elektromagnetisk stråling). Disse må ha nøyaktig samme energi som Lamor-frekvensen til kjernen og energien er gitt av ligningen
Irène Joliot-Curie
Forsker
I 1932 var paret Joliot-Curie nær ved å oppdage nøytronen etter et eksperiment. Paret noterte uvanlige resultater, men innså ikke betydningen av disse, og i stedet ble det James Chadwick som oppdaget nøytronene. I et senere eksperiment var paret også nære på å oppdage positronet; men de kom frem til en feilaktig slutning etter at eksperimentet hadde gitt et uventet resultat, og det ble Carl D. Anderson som senere oppdaget positronet.
Kjernemagnetisk resonans
Bakgrunn
hvor h er Plancks konstant.
Under et NMR-forsøk utsettes hver kjerne for et magnetfelt, der strålingen er lik Lamor-frekvensen til kjernen. For kjerner med spinkvantetall ½, betyr det at atomer i laveste energitilstanden (½) eksiteres til den høyere tilstanden (-½), og resonans oppstår. Når strålingen fjernes vil kjerne få tilbake den opprinnelige energitilstanden; den relakserer, og det emmiteres energi. NMR spekteret dannes på grunnlag av målinger av emmiterte energi og frekvenser. Dette gir informasjon om kjernens omgivelser, stereokjemi og type kjerner.
Irène Joliot-Curie
Forsker
Parets forskning innen naturlig og kunstig radioaktivitet, transmutasjon av elementer og nukleærfysikk førte til at de i 1935 ble tildelt Nobelprisen i kjemi. Konkret var det for oppdagelsen av kunstig radioaktivitet.
Kjernemagnetisk resonans
Bakgrunn
Alle NMR-eksperiment er basert på bruken av pulssekvenser, med en eller flere puls-impulser gis med en bestemt tidsavstand. Pulser har en retning i rommet og en vinkel. Denne er vanligvis på 90° eller 180°. En puls på 90° gjør populasjonene like, mens en puls på 180° inverterer populasjonen. I det øyeblikk en puls skrus av vil magnetiseringsvektoren M0 relaksere til likevekt. Dette skjer ved at Mz-komponenten relakserer tilbake til M0, mens M x - og M y -komponentene går mot null.
Irène Joliot-Curie
Forsker
I 1936 ble Joliot-Curie understatssekretær for vitenskapelig forskning i Frankrikes statsråd, til tross for at kvinner i Frankrike ikke hadde stemmerett på den tiden. Joliot-Curie sa opp sin post i statsrådet etter tre måneder og arrangerte det slik at Jean Perrin etterfulgte henne. Året etter hennes statsrådspost ble Joliot-Curie professor ved Universitetet i Paris.
Kjernemagnetisk resonans
Relaksasjon
Radiofrekvesen forstyrrer likevekten i spinnsystemet. Rett etter pulsene starter magnetvektoren relaksasjonsprosessen som bringer systemet tilbake i likevekt. Likevekt er den tilstanden hvor populasjonene i energitilstandene er som predikert ved Boltzmanns-fordelingen og det ikke finnes noen transversell magnetiseringsvektor. Magnetvektoren kan relaksere på forskjellig måter. De vanligste er T1-relaksasjon (Spinn-gitter/longitudinal relaksasjon) og T2-relaksjon (spinn-spinn/transversell relaksasjon).
Irène Joliot-Curie
Forsker
Mot slutten av 1930-tallet led Joliot-Curie mer av tuberkulose og tilbragte uker og måneder i Alpene for å komme i form. Selv om hennes helse forverret seg innledet Joliot-Curie forskning om uran og etter mange eksperimenter publiserte hun forskningsresultater som tydet på at hun hadde oppdaget en ny radioisotop som ligner lantan. Den tyske forskeren Otto Hahn syntes at Joliot-Curie hadde feil med sin forskning og kom også til å meddele dette til Joliot-Curies mann der han forringet hennes forskning. Til tross for synspunktene fra Hahn utførte Joliot-Curie eksperimentet på nytt og fordi hun fikk samme resultat gjenpubliserte hun dette. Det Joliot-Curie ikke innså var at hun var tett ved å oppdage kjernespaltning, og i stedet ble det Otto Hahn som etter å ha utført samme eksperimenter som Joliot-Curie som ble tildelt Nobelprisen i kjemi i 1944 for oppdagelsen av kjernespaltning.
Kjernemagnetisk resonans
T1-relaksasjon
T1-relaksasjon skjer ved at Mz-vektoren relakserer tilbake til utgangspunktet M0 i magnetfeltets retning. Hastigheten for relaksasjonsprosessen er beskrevet av Bloch-ligningen,
Flere eksperiment er utviklet for å bestemme den longitudinale relaksasjonen T1. Det vanligste eksperimentet å benytte heter Inversion Recovery Experiment. Pulssekvensen som er vist for bestemmelse av T1 for 13C består av en 180x som fører magnetiseringsvektoren M0 i –z-retningen. I løpet av τ relakserer vektoren med en hastighet på k = T1-1 tilbake til M0 langt z-aksen. I den andre pulsen etter τ, roteres magnetiseringsvektoren med en 90x puls til y-aksen hvor den kan observeres. Ved τ = 0 vil de to pulsene være helt inntil hverandre og magnetiseringsvektoren utsettes for en 270x puls. Når magnetiseringsvektoren akkurat har relaksert sånn at Mz = 0, er denne tiden er lik τzero = T1ln2, noe som kan utledes fra Bloch-ligningen.
Kjemisk skift
Både resonansfrekvensen og skift er direkte proporsjonale med det magnetiske feltet. For å kunne sammenligne eksperimentet gjort ved ulike magnetfelt, omgjøres derfor skiftverdiene til en feltuavhengig dimensjonsløs verdi som kalles kjemisk skift. Kjemisk skift oppgis alltid som i forhold til en gitt referanse. For proton og karbon benyttes TMS (tetrametylsilan) som nullreferanse. Kjemisk skift finnes ved å dele differansen mellom skift og referanse på feltstyrken til magneten.
Ved å forstå ulike kjemiske miljø, kan kjemisk skift benyttes til strukturoppklaring. For eksempel vil 1H-NMR (proton)-spektret til etanol (CH3CH2OH) ha tre spesifikke signaler for henholdsvis protonene på CH3, CH2 og OH-gruppene.
Spinn-spinn-kobling
En annen viktig egenskap som benyttes for å tolke NMR-spektrene er spinn-spinn-koblinger, eller J-koblinger. Når proton er i nærheten av hverandre i et molekyl vil de koble med hverandre og denne forårsaker splitting av toppene i spektret. For kjerner med spinnkvantetall ½ (bl.a. 1H, 13C, 15N, 19F og 31P), med kobling til en n-kjerne er splittingen alltid n+1.
For eksempel for etanol, hvis kjemisk skift er beskrevet over, vil CH3-gruppen splittes i en triplett med intensitetsforhold på 1:2:1 på grunn av de to CH2-naboprotonene. Likedan vil CH2-gruppen spittes i en kvartett med intensitetsforhold 1:3:3:1 på grunn av de tre CH3-naboprotonene. I prinsippet spittes også de to CH2 protonene i en ny dublett og vil lage en dobbelt kvartett på grunn av hydroksylprotonet, men intermolekylære utbytting av det sure hydroksylprotonet fører oftes til at denne koblingen ikke synes.
Kobling mellom proton og andre ½-kjerner (som 19F og 31P) fungerer på samme måte som kobling mellom to protoner. Koblingskonstanten for protoner er i størrelesesorden 0-15 Hz, mens for andre kjerner kan den være mye høyere.
1D-teknikker
De vanligste og enkleste NMR-eksperimentet er et dimensjonalt eksperiment hvor en kun observerer én kjerne. I tillegg finnes det eksperimenter som DEPT (Distortionless Enhancement by Polarisation Transfer) hvor det er mulig å bestemme eksempel om hvert karbonatom tilhører C-, CH-, CH2- eller CH3-grupper.
Ved bruk av andre eksperimenter er det mulig å undertrykke signalet fra løsningmiddelet. Dette brukes ofte når en kjører prøver i vann (D2O), og ved riktig oppsett av eksperimentet er det mulig å få signalet til å forsvinnet helt. Disse eksperimentene kalles water suppression på engelsk, og en pulssekvens kalles for WATERGATE (WATER suppression by GrAdient Tailored Excitation).
2D-teknikker
Korrelasjonsspektroskopi (2D) er en av de ulike todimensjonale (evt multidimensjonale) teknikkene som finnes innen NMR. Ved bruk av denne teknikken er det mulig å se hvilke kjerner som er bundet sammen. Teknikkene deles gjerne opp i homonukleære teknikker, hvor en kun ser på én kjerne, og hetronukleære teknikker, hvor en ser på korrelasjon mellom ulike kjerner. For de hetronukleære teknikkene er det også viktig å skille mellom hvilken kjerne en observerer (måler direkte) og hvilken kjerne som er indirekte målt.
Vanlige homonukleære teknikker er COSY (COrrelation SpectroscopY), TOCSY (TOtal Correlation SpectroscopY), NOESY (Nuclear Overhauser Effect SpectroscopY) og ROESY (Rotating-Frame NOE Spectroscopy). Vanlige hetronukleære teknikker er HETCOR (Heteronuclear Chemical-Shift Correlation), COLOC (Correlation through Long-Range Coupling), HSQC (Heteronuclear Single Quantum Coherence), HMQC (Heteronuclear Multiple Quantum Coherence) og HMBC (Heteronuclear Multiple Bond Correlation).
Kjemi
Innen kjemi blir NMR brukt blant annet for å bestemme strukturen til et molekyl.
Medisin
Det samme prinsippet blir brukt innen medisinen, men som magnetresonanstomografi (MR).
Historie
Konseptene spinn og magnetisk moment hadde ble studert og utviklet til veletablerte konsepter på 1920-tallet, og videre utviklet på 1930-tallet. I 1939 utførte Isidor Isaac Rabi et gjennombruddseksperiment innen stråleteknikk ved å først sende hydrogenmolekyler gjennom et homogent magnetfelt, for å deretter utsette de for radiofrekvenser. Dette gjorde at energi ble absorbert av molekylene, og effekten på magnetfeltet var målbar. Dette regnes som den første NMR-målingen. I 1944 ble Rabi tildelt Nobelprisen i fysikk «for hans resonansmetode for å ta opp de magnetiske egenskapene til atomkjerner».
Pierre Loti
Pierre Loti, egentlig Louis Marie-Julien Viaud (født 14. januar 1850 i Rochefort, død 10. juni 1923 i Hendaye) var en fransk forfatter, og tydelig eksponent for eksotisismen i tidens franske kunst og kultur.
Han ble medlem av Det franske akademi i 1891.
Bakgrunn
Pierre Loti var av gammel hugenott slekt. Det var også en familie sjøfarere; faren var skipslege.
Marineoffiser
Pierre begynte ved 17 års alder på sjømannsskole i Brest og studerte ved Le Borda. Han ble nokså snart sjøoffiser og deltok i den franske flåtes kampanjer i Det fjerne østen. I 1900 var han for eksempel som adjutant til viseadmiral Pottier medlem av det franske ekspedisjonskorps ekspedisjonskorps som var med i alliansen som slo ned bokseropprøret i Kina. I 1906 ble han kommandørkaptein.
Forfatter
Han skrev mange på sin tid svært populære reiseromaner i lyrisk og melankolsk stil og med fine marine stemningsbilder. Høyest nådde han i to fortellinger fra Bretagne, Mon frère Yves (1883) og Pêcheur d'Islande (1886). Videre skrev han romanene Madame Chrysanthème (1887) og Au Maroc (1890) med skildringer fra det da stengte Marokko, samt en mengde reiseskildringer fra Japan, Tongking, India, Persia, Palestina og Syria. Dertil trilogien La dèsert (1894), Jérusalem (1895) og La Galilée (1895) og de under en karavaneferd gjennom Sinaiørkenen og Palestina forfettede, av prosalyrikk fylte L'Inde sans les anglais (1903) og Vers Ispahan (1904).
Etter hans død utkom Lettres à Mme Juliette Adam (1924) og Correspondence inédite (1929).
Reinickendorf (ortsteil)
Reinickendorf er en ortsteil i bydelen med samme navn Reinickendorf i Berlin.
Pierre Loti
Forfatter
Hans roman fra Polynesia, Rarahu (1880), som senere også ble utgitt under tittelen Le Mariage de Loti, tjente som inspirasjon for librettoen til operaen Lakmé av Léo Delibes som ble uroppført i 1883.
Reinickendorf (ortsteil)
Historie
Den nedersachsiske bonden Reinhardt grunnla i 1280 en landsby kalt Reinhardts Dorf, på plattysk kalt Renekentorp. Dette dannet utgangspunkt for stedet (ortschaft) Reinickendorf, første gang nevnt i skriftlige kilder i 1345.
Pierre Loti
Eksterne lenker
Offisiell Kilder Kommentarer
Reinickendorf (ortsteil)
Historie
Bydelen opplevde et industrielt oppsving mot slutten av 1800-tallet under utbyggingen av det tyske jernbanenettet.
I 1920-årene ble Weisse Stadt oppført, et funksjonalistisk boligområde som fra 2008 er oppført på UNESCOs liste over verdens kulturarv under overskriften Modernistiske boligområder i Berlin.
Morten Jentoft
Morten Jentoft (født 22. juli 1956 i Bergen) er en norsk journalist og forfatter. Han har i en årrekke vært ansatt i NRK, blant annet i NRK Finnmark, og som kanalens utenrikskorrespondent i Russland i to perioder (1996–2000 og 2014–2018). Han snakker blant annet samisk, russisk og finsk, og har derfor vært benyttet av NRK som ekspertise og utsendt medarbeider i Finland, Polen, Russland og de andre landene i det tidligere Sovjetunionen.
Han har skrevet flere bøker om kontakten mellom nordmenn og russere i nordområdene. Hans bok, Radio Moskva (2012), handler om den norske redaksjonen i sovjetisk og russisk radio fra 1938. I 2018 utgav han boka Finland 1918 om Den finske borgerkrigen. I 2020 kom boken I grenseland, om fengslingen og dommen mot Frode Berg i Russland.
Jentoft overtok som korrespondent i Moskva etter Hans-Wilhelm Steinfeld i september 2014 og hadde jobben fram til august 2018. Da overtok Jan Espen Kruse igjen som korrespondent..
Illusions fantasmagoriques
Handling
En magiker tryller frem en due, og legger fuglen i en boks som også inneholder et sett med klær. En gutt dukker opp fra boksen, og magikeren deler ham til to gutter med en øks. Men de to guttene krangler, og tryllekunstneren forvandler den ene gutten til en serviett, som han makulerer. Han legger den andre tilbake i esken.
Magikeren ødelegger deretter esken med en hammer, for å bevise at gutten virkelig har forsvunnet. Men gutten dukker umiddelbart opp igjen, og forvandles deretter til et flagg. Magikeren forsvinner deretter i en puff av røyk.
Chapultepec
Chapultepec (klassisk nahuatl: Chapoltepēc, «Gresshoppehaugen») er en stor høyde og en park i Mexico by. Den har hatt en spesiell plass i Mexicos historie, og det var blant annet på denne høyden at aztekerne først slo seg ned da de ankom fra det nordlige Mexico på 1200-tallet. Hele parken består av Chapultepec-høyden samt 6,5 km² omkringliggende områder. Her ligger både Chapultepec-slottet, presidententboligen Los Pinos, fornøyelsesparken La Feria Chapultepec Mágico, dyrehagen Zoológico de Chapultepec, flere innsjøer og en rekke museer. Parken er delt inn i tre seksjoner.
Paseo de la Reforma går forbi Chapultepec, og fra Chapultepec-slottet er det en flott utsikt over denne bulevarden.
Min sang og min glede
Min sang og min glede er en samleplate med Rune Larsen, utgitt i 3. oktober 2005.
Vårberget
Vårberget er den høyeste fjellkammen (ca. 60 moh.) på Vardøya i Vardø. Berget ligger helt øst på Austøya hvorfra man har en panoramautsikt utover byen i vest og Austhavet og Fiskerhalvøya i Russland i øst.
I 1934 ble det satt opp en værvarslingsstasjon på Vårberget som ga fiskere lyssignaler om kommende uvær.
Bersvend Salbu
Bersvend Salbu (født 15. september 1968 på Tynset) er en norsk lokalpolitiker (SV) som var ordfører i Tynset kommune fra 2007 til 2015, og ble med dét partiets første ordfører i kommunen. I februar 2016 ble Salbu ansatt som ny avdelingsdirektør for Nordøsterdalsmuseet.
Vårberget
Siden 1948 har Vårberget vært militært område, først som skytefelt og deretter som en del av Kontroll- og varslingsystemet. I dag holder Forsvarets stasjon Vardø til her. I tillegg finnes et radarhode tilhørende LSTN Sørreisa; dette var tidligere en del av nå nedlagte LSTN Vardø. Tyskerne hadde under andre verdenskrig marinekystfortet MAB 4./513 Vardö på Vårberget. Batteriet var satt opp med fire 8,8 cm luftvernkanoner mot både luft og sjømål, i oktober 1944 ble kystfortet sprengt og forlatt av tyskerne under tilbaketrekningen fra Nord-Norge.
Bersvend Salbu
Salbu er utdannet agronom. Han har mellomfag i kristendomskunnskap fra Universitetet i Oslo og mellomfag i medievitenskap fra Universitetet i Trondheim. Han har også grunnfag i statsvitenskap og historie. Bersvend Salbu driver gården Nygårdshaug med mjølk- og kjøttproduksjon.
Evangeliet etter Matteus
Innhold
Matteusevangeliet inneholder fem store taler holdt av Jesus: Matteus synes å strukturere sitt evangelium rundt disse talene, hver tale avsluttes med en formel som angir at talen er over. Etter en innledning (prolog) i kapittel 1-2 følger fem blokker, som hver inneholder først fortellerstoff og så talestoff. Evangeliet slutter, i likhet med de andre evangeliene, med et klimaks i fortellingen om Jesu lidelse, død og oppstandelse.
Strukturen vil da muligens se slik ut (jf Raymond E. Brown).
Forfatter
Forfatterspørsmålet henger sammen med det synoptiske problem, men har tradisjonelt vært tilskrevet apostelen Matteus (Papias, ifølge Eusebius av Cæsarea). Et annet ytre kriterium for forfatteren er muligens overskriften (gresk kata maththaion = etter Matteus), som stammer tidligst fra ca. 110 e.Kr, og kanskje så sent som midten av 100-tallet. Papias hevdet til og med at Matteus skrev Jesu ord (gresk lógia) på arameisk, men det er vanskelig å opprettholde denne tesen, selv om forskere har rekonstruert den arameiske språkføringen bak evangeliene (Joachim Jeremias).
Evangeliet gir selv ikke noen eksplisitt forfatterangivelse, men apostelen Matteus nevnes (Matt 9,9; 10,3). I Markusevangeliet og Lukasevangeliet kalles han for Levi, og Markus tilføyer at han er sønn av Alfeus. Forfatteren behersker både gresk og hebraisk (og mest sannsynlig arameisk) (jf 1,22f; 2,23; 21,42), og kjenner godt til rabbinsk skrifttolkning. Han er dermed godt kjent med jødisk historie, skikker, idéer og folkegrupper. Matteus velger også ofte å sitere det hebraiske Gamle testamente og ikke det greske (LXX). Det er ikke unaturlig å konkludere med at forfatteren var en skriftlærd jøde. Dermed peker mye dit hen at apostelen Matteus er en mulig forfatter av Matteusevangeliet, men det synoptiske problem står igjen.
Det synoptiske problem setter hele problemstillingen på hodet. Ved å studere evangeliene komparativt, har man kunnet finne forskjeller og likheter. Ingen av løsningsforslagene for det synoptiske problem peker entydig på apostelen Matteus. I så fall må han ha forfattet evangeliet sent og ha brukt en rekke kilder, først og fremst Markusevangeliet (eller en protoutgave av Markus), men også en talekilde (Q-kilden). Særstoffet i Matteus kan være supplert av forfatteren/redaktøren selv.
Sted og tid
Evangeliet kan senest være forfattet ca. 100 e Kr dersom apostelen Matteus er forfatteren (Ignatius av Antiokia synes å kjenne Matteus) og dermed kan det også være forfattet før år 70 e Kr (jf 5,23; 12,5-7; 23,16ff). Dette er vanskelig å opprettholde i lys av det synoptiske problem og enkelte teologiske tendenser i evangeliet (jf ekklæsía-ordene i Matt 16,18; 18,17f; fariseernes dominerende stilling 5,20; 15,12ff; 23,13ff og ordet om byen i brann 22,7). Dermed vil de fleste anta at evangeliet er skrevet mellom 80-100 e Kr.
Det er vanskelig å avgjøre hvor evangeliet er avfattet, men det er vanlig å plassere avfattelsen til Syria, og gjerne til Antiokia (dagens Antakya). Antiokia hadde en stor jødisk befolkning og menighet, og der vokste det relativt tidlig frem en stor kristen menighet (jf Apg 11). Ignatius er den første som bruker Matteusevangliet (like etter år 100 e Kr).
Den sterke avhengighet av Det gamle testamente og en rekke jødiske trekk ved evangeliet gjør det sannsynlig at Matteusevangeliets forfatter har hatt jødekristne som målgruppe. Det er ikke nødvendig å forestille seg en bestemt menighet som målgruppe.
Ekklesiologi
Spesielt for Matteus er at det er det eneste evangeliet som bruker ordet menighet (ekklæsía) i Matt 16,18 og 18,17f. Det første stedet omhandler Peters bekjennelse til Jesus som Messias. Verset har vært omstridt; for hva er klippen som Jesus skal bygge sin menighet på? Er det Peter (Den katolske kirkes selvforståelse) eller er det Peters bekjennelse (Protestantiske kirkesamfunn)? Kirken skal ikke berøres av døden, og løse- og bindemakten tilhører kirken. Det andre stedet, 18,17f, omhandler den såkalte kirketukten og henger derfor sammen med løse- og bindemakten.
Otto Olsen
Otto Martin Olsen (født 13. desember 1884 i Østre Aker, død 12. juli 1953 i Oslo) var en norsk rifleskytter som konkurrerte tidlig på 1900-tallet. Under Sommer-OL 1920 i Antwerpen og 1924 i Paris vant han totalt åtte olympiske medaljer.